**Zmluva o nákupe, dodávke a distribúcií zemného plynu**

uzatvorená podľa § 269 ods. 2 zákona č. 513/1991 Zb. Obchodný zákonník v znení neskorších predpisov a § 66 ods. 7 zák. č. 343/2015Z.z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „Zmluva“)

**čl. I. Zmluvné strany**

**1. Dodávateľ: .**

so sídlom:

v zastúpení:

IČO:

DIČ:

IČDPH:

Zapísaný v Obchodnom registri Okresného súdu v........................, Oddiel: ................, Vložka č. ......................

bankové spojenie:

IBAN:

BIC/SWIFT:

 **(ďalej len „Dodávateľ“)**

**2. Objednávateľ: Univerzitná nemocnica L. Pasteura Košice**

So sídlom: Rastislavova 43, 041 90 Košice

V zastúpení: MUDr. Ján Slávik, MBA, generálny riaditeľ

 MUDr. Ľuboslav Beňa, PhD, výkonný riaditeľ pre LPS

IČO: 00 606 707

DIČ: 2021141969

IČ DPH: SK 2021141969

Štátna príspevková organizácia zriadená Zriaďovacou listinou MZ SR č. 1842/1990-A/I-2, zo dňa 18.12.1990

Bankové spojenie: Štátna pokladnica, Radlinského 32, 810 05 Bratislava

**IBAN:**  SK06 8180 0000 0070 0028 0550

**BIC:**  SPSRSKBA

**(ďalej len „Objednávateľ“)**

(Dodávateľ a Objednávateľ ďalej spoločne aj ako „**Zmluvné strany**“)

**čl. II. Úvodné ustanovenia**

1. Objednávateľ ako verejný obstarávateľ v rámci plnenia svojich úloh obstaráva dodanie tovaru, uskutočnenie stavebných prác a poskytnutie služby postupom stanoveným zákonom č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov (ďalej len „**zák. č. 343/2015 Z. z.“).**

2. Túto zmluvu uzatvára Objednávateľ ako verejný obstarávateľ s Dodávateľom, ktorý je úspešným uchádzačom, ako výsledok verejnej súťaže zadávanej postupom nadlimitnej zákazky podľa § 66 ods. 7 zák. č. 343/2015 Z. z. realizovanej prostredníctvom systému na elektronické verejné obstarávanie JOSEPHINE, s použitím elektronickej aukcie, zverejnenej vo Vestníku verejného obstarávania č. ................. zo ................. pod značkou ............ na predmet zákazky **„Dodávka zemného plynu pre Univerzitnú nemocnicu L. Pasteura Košice pre rok 2022“** (ďalej len „verejné obstarávanie“).

Interné evidenčné číslo verejného obstarávania Objednávateľa: ........................................................

3. Dodávateľ prehlasuje, že je oprávnený na vykonávanie činnosti podľa tejto Zmluvy a zaväzuje sa, že toto oprávnenie na vykonávanie činnosti bude platné počas celej doby platnosti Zmluvy, že službu poskytne osobne, vo vlastnom mene, na vlastnú zodpovednosť a vlastné náklady za podmienok dohodnutých v  tejto Zmluve.

4. Objednávateľ je poskytovateľom zdravotnej starostlivosti.

**čl. III. Predmet zmluvy**

1. Predmetom tejto zmluvy je nákup, dodávka a distribúcia zemného plynu Dodávateľom do odberných miest objednávateľa, a to podľa konkrétnych potrieb objednávateľa, vrátane prevzatia zodpovednosti za odchýlku za každé odberové miesto **(ďalej len „dodávka zemného plynu“ alebo „plnenie“)**, v kvalite zodpovedajúcej technickým podmienkam prevádzkovateľa distribučnej siete, v súlade s platnými právnymi predpismi SR, technickými podmienkami a prevádzkovým poriadkom prevádzkovateľa distribučnej siete. Dodávateľ je povinný zabezpečiť komplexné služby súvisiace s pravidelnou bezpečnou, stabilnou a komplexnou dodávkou zemného plynu.

2. Zoznam odberných miest, predpokladaný objem odberu zemného plynu je uvedený **v Prílohe č. 1** tejto zmluvy **(ďalej len „odberné miesta“).**

3. Dodávateľ sa zaväzuje za podmienok stanovených v tejto Zmluve poskytovať pre Objednávateľa plnenie a Objednávateľ sa zaväzuje za riadne a včas poskytnuté plnenie uhradiť cenu v zmysle čl. V. tejto Zmluvy.

4. Dodávateľ sa zaväzuje poskytovať plnenie podľa tejto zmluvy nepretržite, okrem prípadu prekážky charakteru vyššej moci. Pre účely tejto Zmluvy sa za vyššiu moc považujú udalosti, ktoré nie sú závislé od konania Zmluvných strán a ktoré nemôžu zmluvné strany ani predvídať, ani nijakým spôsobom priamo ovplyvniť, ako napr.: vojna, mobilizácia, živelné pohromy a pod.

**čl. IV. Práva a povinností zmluvných strán**

1. Dodávateľ je povinný realizovať plnenia riadne a včas a v súlade s ustanoveniami tejto Zmluvy.

2. Kontaktnou osobou Objednávateľa pre účely plnenia tejto Zmluvy je : Ing. Peter Uljan, e-mail adresa: peter.uljan@unlp.sk, tel.č. +421 (0)918490672 a Ing. Milan Kozub, e-mail adresa: milan.kozub@unlp.sk, tel.č. +421 (0)917831737.

 Kontaktnou osobou Dodávateľa pre účely plnenia tejto Zmluvy je: .....................................................

3. Dodávateľ je povinný na základe vyžiadania Objednávateľa v lehote podľa dohody, inak v primeranej lehote, poskytnúť Objednávateľovi všetky informácie a podklady za účelom kontroly realizácie plnenia tejto Zmluvy. S informáciami a podkladmi označenými Objednávateľom ako obchodné tajomstvo bude Dodávateľ zaobchádzať ako s dôvernými informáciami.

4. Dodávka plynu je zabezpečená na základe Prevádzkového poriadku spoločnosti SPP – distribúcia, a. s. ako prevádzkovateľa distribučnej siete a schválenej Úradom pre reguláciu sieťových odvetví.

5. Objednávateľ je oprávnený v prípade potreby (napr. získanie nového objektu, predaj objektu) doplniť ďalšie odberné miesto, alebo zrušiť odberné miesto podľa svojich aktuálnych potrieb. So zmenou odberných miest (zrušenie, zriadenie nového) súvisí aj zmena predpokladaného zmluvného množstva plnenia (zemného plynu), ktoré bude predmetom plnenia Zmluvy, čo bude predmetom dodatku k tejto Zmluve. Pre nové odberné miesto platia tie isté podmienky podľa tejto Zmluvy.
V prípade ukončenia odberu zemného plynu na niektorom odbernom mieste uvedenom
v Prílohe č. 1 tejto Zmluvy je povinný Objednávateľ zrušenie tohto miesta oznámiť Dodávateľovi najneskôr do 30 dní pred predpokladaným/požadovaným ukončením odberu zemného plynu.

6. Dodávateľ je povinný riadne plniť predmet tejto Zmluvy, dodržiavať túto Zmluvu a štandardy kvality prenosu zemného plynu, distribúcie plynu a dodávky zemného plynu stanovené osobitnými predpismi SR a tieto náležite vyhodnocovať.

7. Objednávateľ sa zaväzuje

 a/ bez zbytočného odkladu písomne informovať Dodávateľa o všetkých skutočnostiach, ktoré majú podstatný význam pre poskytovanie plnenia podľa tejto Zmluvy,

 b/ odovzdať Dodávateľovi všetky dokumenty a poskytnúť mu všetky informácie, ktoré sú potrebné na poskytovanie plnenia podľa tejto Zmluvy,

 c/ poskytnúť Dodávateľovi potrebnú primeranú súčinnosť pre poskytnutie plnenia podľa tejto Zmluvy.

8. Dodávateľ sa zaväzuje zabezpečiť Objednávateľovi dodávku zemného plynu pre odberné miesta Objednávateľa uvedené v Prílohe č. 1 tejto, v čase **od 01.03.2022 06:00:00 hodiny do 1.3.2023 06:00:00 hodiny.**

9. Objednávateľ bude mať zabezpečenú individuálnu klientsku starostlivosť/obsluhu pre všetky odberné miesta uvedené v Prílohe č. 1 tejto Zmluvy zahrňujúcu aj odbornú podporu pri pripájaní nových odberných miest Objednávateľa.

10. Dodávateľ sa zaväzuje poskytovať službu elektronického portálu zriadenú pre jednotlivé odberné miesta uvedené v Prílohe č. 1 tejto Zmluvy. Prostredníctvom služby elektronického portálu môže Objednávateľ využívať informácie o svojich odberných miestach a histórii spotreby. Dodávateľ poskytne prístupové práva na prístup do elektronického portálu pre kontaktnú osobu Objednávateľa uvedenú v bode 2. tohto článku.

11.V prípade záujmu o poradenstvo zamerané na znižovanie nákladov Objednávateľa spojených s dodávkou zemného plynu do odberných miest optimalizáciou charakteru odberu, bude Objednávateľ povinný písomne požiadať Dodávateľa o poskytovanie bezplatného poradenstva a Dodávateľ bude povinný mu ho poskytovať, a to bez časového obmedzenia.

**čl. V. Cena plnenia a platobné podmienky**

1. Cena za plnenie je stanovená dohodou Zmluvných strán v zmysle zák. č. 18/1996 Z. z. o cenách, v znení neskorších predpisov. Takto stanovená cena zahŕňa všetky ekonomicky oprávnené náklady Dodávateľa vynaložené na alebo v súvislosti s plnením tejto Zmluvy.

2. Za riadne a včas poskytnuté plnenie v súlade s touto Zmluvou zaplatí Objednávateľ Dodávateľovi cenu určenú nasledovne:

|  |  |  |
| --- | --- | --- |
| Referenčná cena za 1 MWh plynu v EUR bez DPH | Koeficient Kpl pre plyn | Cena za 1 MWh plynu v EUR bez DPH |
| ........................... | .................... | ................... |

 **Referenčná cena x koeficient** Kpl **pre plyn = Cena za 1MWh plynu v EUR bez DPH**

 Referenčnú cenu 1MWh plynu stanoví Dodávateľ ako cenu ročného forwardového kontraktu na predaj plynu, s dobou dodania v nasledujúcom kalendárnom roku, obchodovanom na trhu European Gas Exchange (EGEX), ktorý je prevádzkovaný burzou European Energy Exchange (EEX) za tri kalendárne mesiace predchádzajúce mesiacu, v ktorom dôjde k predkladaniu ponúk (v prípade, že nie je k dispozícii cena za tri mesiace, vezme sa do úvahy obdobie, za ktoré je cena k dispozícii) v €/MWh, zverejnenej na stránke: [https://www.eex.com/en/market-data/natural-gas/derivatives-market/ncg#](https://www.eex.com/en/market-data/natural-gas/derivatives-market/ncg)!

3. Zmluvné strany sa dohodli, že podkladom pre určenie ceny plnenia podľa tejto Zmluvy je predpokladaný objem odberu zemného plynu v jednotlivých odberných miestach, ktorý Objednávateľ oznámil v Oznámení o vyhlásení verejného obstarávania. Predpokladaný objem odberu zemného plynu v jednotlivých odberných miestach je uvedený v Prílohe č. 1 tejto Zmluvy.

4. Spôsob a podmienky fakturácie:

4.1.Cenu za dodávku zemného plynu je Dodávateľ oprávnený fakturovať jednou faktúrou pre odbery s ročným vyúčtovaním a jednou faktúrou pre odbery s mesačným vyúčtovaním. Zmluvné strany sa môžu priebežne počas trvania Zmluvy dohodnúť na zmene začlenenia jednotlivých odberných miest do spoločnej fakturácie.

4.2.Faktúry sa vystavujú spoločne za celé plnenie - dodávku zemného plynu. Dodávateľ je povinný vystaviť a doručiť jednotlivú faktúru do 15 dní odo dňa riadneho dodania plnenia, najneskôr do piateho pracovného dňa v mesiaci nasledujúceho po mesiaci, v ktorom bolo plnenie poskytnuté.

4.3.Faktúra musí obsahovať všetky zákonné náležitosti určené príslušnými právnymi predpismi SR, vrátane informácie podľa z. č. 251/2012 Z. z. o energetike a o zmene a doplnení niektorých zákonov.

4.4.Objednávateľ sa zaväzuje uhrádzať preddavky za dodávku zemného plynu vo výške 1/12 z ročne dohodnutého objemu dodávok, pričom výška preddavkov, ich počet, termíny alebo spôsob platieb preddavkov sa môže počas trvania zmluvy zmeniť po dohode Zmluvných strán, a to formou dodatku k tejto Zmluve.

4.5.Dodávateľ bude vystavovať Vyúčtovaciu faktúru za dodávku zemného plynu pre Objednávateľa **s ročným odpočtom** k poslednému dňu príslušného roka. Vo vyúčtovacej faktúre za dodávku zemného plynu sa odpočítajú preddavky, ktoré boli Objednávateľom uhradené Dodávateľovi za príslušný rok.

 Dodávateľ bude vystavovať Vyúčtovaciu faktúru za dodávku plynu a distribučné služby pre Objednávateľa **s mesačným odpočtom** k poslednému dňu príslušného mesiaca. Vo vyúčtovacej faktúre za dodávku plynu a distribučné služby sa odpočítajú preddavky, ktoré boli Objednávateľom uhradené Dodávateľovi za príslušný mesiac.

4.6.Objednávateľ uhradí Dodávateľovi vyfakturovaný nedoplatok v lehote splatnosti faktúry. Dodávateľ vráti Objednávateľovi vyfakturovaný preplatok na účet Objednávateľa v termíne do dátumu splatnosti faktúry.

4.7.Objednávateľ uhradí jednotlivé faktúry bezhotovostným bankovým prevodom na účet Dodávateľa, pričom splatnosť jednotlivých faktúr je 60 kalendárnych dní odo dňa riadneho doručenia faktúry objednávateľovi.

4.8.V prípade, že jednotlivá faktúra nebude Dodávateľom vystavená v súlade s touto Zmluvou, Objednávateľ ju bezodkladne vráti Dodávateľovi na prepracovanie, pričom lehota splatnosti danej faktúry začína plynúť doručením prepracovanej faktúry Objednávateľovi.

5. Zmluvné strany sa dohodli, že Dodávateľ nie je oprávnený jednostranne započítať akúkoľvek svoju pohľadávku voči Objednávateľovi.

6. Dohodnutá mesačná paušálna cena môže byť pri medziročnom zvýšení kumulovaného priemerného kvartálneho cenového indexu spotrebiteľských cien – ostatné tovary a služby (zverejňovaný Slovenským štatistickým úradom) v rovnakom pomere prispôsobená dodávateľom, a to vo forme dodatku k tejto zmluve, ktorý podpíšu obe zmluvné strany. Zmena cien z dôvodu indexácie môže byť prvýkrát zohľadnená v apríli 2022.

7. Vyhodnotenie množstiev

7.1. Dodávateľ má právo vyhodnotiť SZM po skončení každého Vyhodnocovacieho obdobia, a to spôsobom a s dôsledkami uvedenými v tomto bode.

Ak odberateľ za príslušné Vyhodnocovacie obdobie odoberie množstvo energie v plyne menšie ako SZMmin, dodávateľ je oprávnený po vykonaní vyhodnotenia zvýšiť cenu za každú kWh odobratej energie počas tohto Vyhodnocovacieho obdobia až o výšku určenú nasledovne:

|  |  |  |
| --- | --- | --- |
| ZC =  | k x SOPOmin x (Y - X)  | [EUR/kWh] |
|  | X |  |

kde

ZC – maximálne zvýšenie ceny za skutočne odobraté množstvo energie v plyne v príslušnom Vyhodnocovacom období v EUR/kWh,

k – koeficient pre potreby použitia sadzby za odobratý plyn SOPOmin pri výpočte ZC a pri výpočte platby P podľa tohto bodu,

X – skutočne odobraté množstvo energie v plyne za príslušné Vyhodnocovacie obdobie za všetky OM v kWh, pričom minimálna hodnota X je 1,

SOPOmin – najnižšia sadzba za odobratý plyn SOPO

spomedzi všetkých SOPO dohodnutých pre jednotlivé OM platných pre posledný mesiac príslušného Vyhodnocovacieho obdobia, resp.

v prípade ukončenia zmluvy pred uplynutím Vyhodnocovacieho obdobia, spomedzi všetkých SOPO platných bezprostredne pred ukončením tejto zmluvy,

Y – hodnota zmluvne dohodnutého množstva v kWh pre potreby výpočtu ZC a platby P.

Pre príslušné Vyhodnocovacie obdobie, v ktorom je dodávateľ výhradným dodávateľom do jednotlivých OM podľa tejto zmluvy, je množstvo „Y“ rovné SZMmin a koeficient „k“ určený vo výške 0,25.

Dohoda o pravidle pre vyhodnotenie množstva odobratého plynu v zmysle tohto bodu vychádza z deklarácie odberateľa, že dodávateľ bude výlučným dodávateľom plynu na príslušných OM odberateľa po dobu trvania tejto zmluvy. V prípade, ak by počas trvania tejto zmluvy došlo k zmene počtu dodávateľov na ktoromkoľvek príslušnom OM, je odberateľ o tejto skutočnosti povinný informovať dodávateľa bez zbytočného odkladu. Pravidlá pre vyhodnotenie množstva odobratého plynu v zmysle tohto bodu sa v takom prípade v príslušnom Vyhodnocovacom období upravia tak, že dodávateľ použije pre výpočet ZC a platby P množstvo „Y“ rovné SZM a koeficient „k“ vo výške 1.

V prípade, ak odberateľ v príslušnom Vyhodnocovacom období neodoberie žiadnu kWh odobratej energie v plyne, t.j. X = 0, je dodávateľ oprávnený po vykonaní vyhodnotenia vyfakturovať odberateľovi platbu (P) vypočítanú nasledovne:

P = k x SOPOmin x Y [EUR]

7.2 V prípade ukončenia zmluvy pred uplynutím Vyhodnocovacieho obdobia má dodávateľ právo vyhodnotiť SZM za všetky OM za obdobie všetkých nevyhodnotených Vyhodnocovacích období v zmysle prílohy č. 1 tejto zmluvy dňu ukončenia zmluvy.

7.3 V prípade, ak kumulovaný skutočný odber odberateľa počas príslušného Vyhodnocovacieho obdobia presiahne SZMmax, dodávateľ je oprávnený oceniť každú kWh odobratú v príslušnom fakturačnom období nad SZMmax 2-násobkom sadzby SOPMAvg, ktorá sa vypočíta nasledovne:

SOPMAvg = THEMAvg / 1000 [EUR/kWh]

kde

THEMAvg - znamená aritmetický priemer hodnoty THE Month Settlement Price zverejnenej v časti All Contracts na príslušný mesiac t (THEMA), a to za posledný obchodovateľný deň mesiaca t-2 a hodnôt THEMA pre prvý až predposledný obchodovateľný deň mesiaca t-1, ktoré sú publikované na dennej báze na stránke Powernext (www.powernext.com) v časti Pegas Markets/Futures market data.

V prípade, že sa umiestnenie príslušnej hodnoty THE, resp. názov príslušného produktu zmení, dodávateľ pre stanovenie ceny použije príslušnú hodnotu zo zodpovedajúceho dostupného umiestnenia.

V prípade, že v čase stanovenia ceny nie je k dispozícii niektorá z hodnôt potrebná pre výpočet THEMAvg, nakoľko táto nebola na stránke Powernext (www.powernext.com) zverejnená, dodávateľ použije hodnotu z iného dostupného zdroja zverejňujúceho požadované ceny príslušnej komoditnej burzy.

Takto vypočítanú zvýšenú cenu pre jednotlivé OM dodávateľ upraví v prvý Deň každého kalendárneho mesiaca a je účinná vždy od prvého dňa do posledného dňa príslušného kalendárneho mesiaca.

**čl. VI. Doba platnosti zmluvy**

1. Táto Zmluva sa uzatvára na dobu určitú a to od 1.3.2022 do 1.3.2023.

2. Zmluva nadobúda platnosť dňom podpisu oprávnenými zástupcami oboch Zmluvných strán a účinnosť po zverejnení v Centrálnom registri zmlúv.

3. Platnosť tejto Zmluvy je možné ukončiť pred uplynutím body uvedenej v bode 1. tohto článku:

 a/ dohodou Zmluvných strán,

b/ výpoveďou, pričom vypovedať Zmluvu môže každá zo Zmluvných strán, a to aj bez uvedenia dôvodov s výpovednou lehotou 3 mesiace. Výpovedná lehota začína plynúť prvým dňom kalendárneho mesiaca nasledujúceho po doručení výpovede druhej Zmluvnej strane.

c/ odstúpením od Zmluvy z dôvodov uvedených v zákone alebo tejto Zmluve. Odstúpenie od Zmluvy nadobúda účinnosť dňom doručenia písomného oznámenia o odstúpení od Zmluvy druhej zmluvnej strane.

4. Objednávateľ je oprávnený od Zmluvy odstúpiť, ak

 a/ Dodávateľ vstúpil do likvidácie, začalo sa proti nemu konkurzné konanie, alebo reštrukturalizácia,

 b/ Dodávateľ koná v rozpore s touto zmluvou alebo všeobecne záväznými právnymi predpismi,

5. Dodávateľ je oprávnený od Zmluvy odstúpiť v prípade, ak objednávateľ poruší povinnosti uvedené v čl. IV. a IX. tejto Zmluvy.

**čl. VII. Reklamácie**

1. Ak sa stane chyba pri fakturácii, majú Zmluvné strany nárok na vzájomné vyrovnanie rozdielu. Ak Objednávateľ zistí chybu vo faktúre, bez zbytočného odkladu zašle Dodávateľovi reklamáciu s uvedením reklamovaných skutočností s priložením podkladov potrebných na prešetrenie reklamácie. V prípade opodstatnenej reklamácie Dodávateľ vystaví opravnú faktúru. Ak chybu zistí Dodávateľ, bezodkladne vyhotoví opravnú faktúru. Doručením opravenej faktúry začína plynúť nová lehota splatnosti.

2. Objednávateľ má právo reklamovať všetky vady, ku ktorým došlo pri plnení tejto Zmluvy zaslaním písomnej reklamácie Dodávateľovi, a to v písomnej forme v elektronickej podobe na e-mail adresu: ...........................

3. Dodávateľ reklamáciu prešetrí a výsledok prešetrenia písomne oznámi Objednávateľovi v lehote 15 dní od doručenia reklamácie, pokiaľ zo zákona nevyplýva iná lehota.

**čl. VIII. Subdodávatelia**

1. Dodávateľ je oprávnený zabezpečiť časť plnenia predmetu tejto Zmluvy prostredníctvom svojich **subdodávateľov,** pričom Dodávateľ:

a/ je povinný plnenie tejto Zmluvy zadať len subdodávateľovi uvedenému v Prílohe č. 2 tejto Zmluvy;

b/ garantuje spôsobilosť každého zo subdodávateľov uvedených v Prílohe č. 2 tejto Zmluvy, pre
 plnenie predmetu tejto Zmluvy;

 c/ zodpovedá za celé a riadne plnenie tejto Zmluvy počas celej doby platnosti tejto Zmluvy, a to bez ohľadu na to, či Dodávateľ použil na plnenie predmetu Zmluvy subdodávky, alebo nie, v akom rozsahu a za akých podmienok. Objednávateľ nenesie žiadnu zodpovednosť a nemá žiadne povinnosti vyplývajúce z tejto Zmluvy voči subdodávateľom Dodávateľa.

 d/ je povinný v prípade zmeny subdodávateľa, alebo v prípade doplnenia nového subdodávateľa vo vzťahu k plneniu, ktorého sa táto Zmluva týka, písomne oznámiť Objednávateľovi akúkoľvek zmenu údajov o subdodávateľovi, a to do piatich pracovných dní odo dňa, kedy táto skutočnosť nastala;

e/ je povinný do piatich pracovných dní odo dňa uzatvorenia Zmluvy so subdodávateľom predložiť Objednávateľovi aktualizovaný zoznam subdodávateľov, ktorý musí obsahovať minimálne identifikáciu subdodávateľa, predmet a presný rozsah subdodávky, predpokladaný podiel plnenia zadávaný subdodávateľovi vo vzťahu k celému rozsahu plnenia a osobu oprávnenú konať za subdodávateľa (meno a priezvisko, adresa pobytu, dátum narodenia);

 Zoznam subdodávateľov je uvedený **Prílohe č. 2** tejto Zmluvy. Na zmenu v zozname subdodávateľov, t. j. zmenu Prílohy č. 2 tejto Zmluvy sa vyžaduje uzatvorenie dodatku k tejto Zmluve. Porušenie povinností Dodávateľa uvedených v tomto bode sa považuje za podstatné porušenie tejto Zmluvy.

 Dodávateľ zodpovedá za plnenie podľa tejto Zmluvy subdodávateľom tak, ako keby plnenie na základe tejto Zmluvy poskytoval sám.

**čl. IX. Majetkové sankcie, zodpovednosť za škodu**

1. Dodávateľ zodpovedá Objednávateľovi za škodu, ktorú mu preukázateľne spôsobil v súvislosti s poskytovaním plnenia podľa tejto Zmluvy.

2. Dodávateľ nezodpovedá za škodu, ktorá vznikla Objednávateľovi v dôsledku poskytnutia nepravdivej, zavádzajúcej alebo neúplnej informácie, dokumentov, alebo akýchkoľvek iných podkladov, ktoré Objednávateľ poskytol Dodávateľovi.

3. V prípade omeškania s úhradou faktúry (čl. V. bod 4.7 tejto Zmluvy) je Dodávateľ oprávnený uplatniť si nárok voči Objednávateľovi na zaplatenie úroku z omeškania vo výške podľa platných právnych predpisov SR. Úroky z omeškania sú splatné v lehote do 30 kalendárnych dní odo dňa doručenia faktúry Objednávateľovi.

4. Zmluvné strany sa dohodli, že v prípade nedodržania podmienok plnenia uvedených v čl. IV. a IX. tejto Zmluvy zo strany Dodávateľa je Objednávateľ oprávnený vyúčtovať a Dodávateľ je povinný zaplatiť za každý jednotlivý prípad porušenia zmluvných podmienok zmluvnú pokutu vo výške 0,5% zmluvnej ceny, teda ........................ EUR, slovom ......................... euro. Zmluvná pokuta je splatná v lehote do 30 kalendárnych dní odo dňa doručenia faktúry Dodávateľovi.

5. Zmluvné strany sa dohodli, že v prípade, ak Dodávateľ poruší povinnosti uvedené v čl. X. bod 1., 2. a 3. tejto Zmluvy, t. j. postúpi pohľadávku, ktorá mu vznikne z tohto zmluvného vzťahu ako veriteľovi, tretej osobe bez predchádzajúceho písomného súhlasu Objednávateľa, alebo vykoná právny úkon vedúci k zmene v osobe veriteľa, je Dodávateľ povinný zaplatiť Objednávateľovi zmluvnú pokutu vo výške 10 % z výšky postúpenej pohľadávky, alebo z výšky pohľadávky, kde sa zmenil veriteľ. Zmluvná pokuta je splatná v lehote do 30 kalendárnych dní odo dňa doručenia faktúry Dodávateľovi.

6. Zmluvné strany sa dohodli, že v prípade, ak Dodávateľ poruší povinnosti uvedené v čl. VIII. tejto zmluvy, je povinný uhradiť Objednávateľovi zmluvnú pokutu vo výške 10 000,00 Eur, slovom desaťtisíc euro. Zmluvná pokuta je splatná v lehote do 30 kalendárnych dní odo dňa doručenia faktúry Dodávateľovi.

7. Uplatnením majetkových sankcii podľa tohto článku nie je dotknuté právo poškodenej Zmluvnej strany na náhradu škody spôsobenej porušením povinností, na ktorú sa vzťahuje zmluvná pokuta (zmluvná pokuta sa nezapočíta do náhrady škody).

**čl. X. Osobitné ustanovenia**

1. Zmluvné strany sa dohodli, že pohľadávku, ktorá vznikne z tohto zmluvného vzťahu Dodávateľovi ako veriteľovi, Dodávateľ nepostúpi tretej osobe bez predchádzajúceho písomného súhlasu Objednávateľa ako dlžníka. Písomný súhlas za Objednávateľa je oprávnený vydať len jeho štatutárny orgán. Postúpenie pohľadávok bez predchádzajúceho písomného súhlasu Objednávateľa je neplatné s odkazom na § 525 ods. 2 zák. č. 40/1964 Zb. Občiansky zákonník v znení neskorších predpisov.

2. Dodávateľ sa zaväzuje, že nevykoná bez predchádzajúceho písomného súhlasu Objednávateľa ako dlžníka žiadny právny úkon, ktorým by bola, alebo ktorého dôsledkom by bola, alebo mohla byť zmena v osobe Dodávateľa ako veriteľa, ktorý mu umožňuje platná právna úprava o zabezpečení záväzku, najmä nie však výlučne, pohľadávku nezaloží ako majetok, neprijme ponuku ručenia, alebo bankovej záruky, nepristúpi k dohode o započítaní pohľadávok so svojim veriteľom, a to vo vzťahu k pohľadávkam, vrátane príslušenstva, ktoré ku dňu platnosti tejto Zmluvy existujú a ktoré v budúcnosti vzniknú z ich akéhokoľvek vzájomného zmluvného vzťahu Dodávateľovi ako veriteľovi a Objednávateľovi ako dlžníkovi. Zmluvné strany sa dohodli, že akýkoľvek právny úkon Dodávateľa ako veriteľa vedúci k zmene v osobe veriteľa je bez predchádzajúceho písomného súhlasu Objednávateľa ako dlžníka absolútne neplatný. Súhlas za Objednávateľa je oprávnený vydať len jeho štatutárny orgán.

3. Dodávateľ nie je oprávnený postúpiť práva a povinnosti z tejto Zmluvy tretej osobe bez predchádzajúceho písomného súhlasu Objednávateľa. Postúpenie práv a povinností bez predchádzajúceho písomného súhlasu Objednávateľa je neplatné.

4. Dodávateľ berie na vedomie, že Objednávateľ zverejní túto Zmluvu, jej dodatky v Centrálnom registri zmlúv vedenom Úradom vlády Slovenskej republiky a faktúry súvisiace s touto Zmluvou na webovej stránke Objednávateľa, v súlade so zákonom č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov a ktorým sa menia a dopĺňajú niektoré zákony.

5. Zmluvné strany sa dohodli, že v prípade pochybností sa písomnosti podľa tejto Zmluvy t. j. súvisiace s týmto zmluvným vzťahom, považujú za doručené na tretí deň odo dňa ich odoslania doporučenou poštou na adresu sídla druhej Zmluvnej strany, pričom deň odoslania sa do tejto lehoty nepočíta, ak v tejto Zmluve nie je dohodnuté inak.

6. Dodávateľ je povinný vo vzťahu k svojim zamestnancom a tretím osobám, ktorými zabezpečuje plnenie tejto Zmluvy dodržiavať právne predpisy SR, a to najmä pracovnoprávne predpisy, predpisy z oblasti bezpečnosti a ochrany zdravia pri práci a v oblasti sociálneho zabezpečenia, a to počas celej doby platnosti tejto Zmluvy.

7. Dodávateľ zodpovedá za škodu spôsobenú objednávateľovi plnením, alebo pri plnení tejto Zmluvy v zmysle príslušných právnych predpisov SR.

8. Zmluvné strany sa zaväzujú oznámiť druhej Zmluvnej strane všetky zmeny údajov dôležitých pre bezproblémové plnenie Zmluvy.

9. Dodávateľ sa zaväzuje, že

a/ bude zachovávať mlčanlivosť o všetkých informáciách získaných v súvislosti s touto Zmluvou, zistených pri plnení tejto Zmluvy a tieto informácie nebude zverejňovať, ani ich žiadnym spôsobom rozširovať, vo vzťahu k tretím osobám;

b/ nevyužije akékoľvek informácie, ktoré zistí, alebo s prihliadnutím na okolnosti by mohol zistiť pri plnení tejto Zmluvy vo svoj prospech, ani v prospech tretích osôb počas trvania tohto zmluvného vzťahu a ani po ukončení platnosti tejto Zmluvy;

c/ všetky informácie a písomné dokumenty, ktoré budú na základe tejto Zmluvy vypracované, bude považovať za dôverné, a to bez časového obmedzenia aj po ukončení platnosti tejto Zmluvy;

d/ informácie a podklady poskytnuté Objednávateľom, alebo tretími osobami pre plnenie predmetu tejto Zmluvy nepoužije na iný účel, ako je plnenie tejto Zmluvy.

10.Dodávateľ je povinný v zmysle zák. č. 18/2018 Z. z. o ochrane osobných údajov a o zmene a doplnení niektorých zákonov v prípade, že pri plnení tejto Zmluvy, alebo v súvislosti s ním spracováva osobné údaje, zabezpečiť ochranu osobných údajov osôb, ktoré Objednávateľ pri svojej činnosti spracúva ako prevádzkovateľ a s ktorými môže prísť Dodávateľ, zamestnanci Dodávateľa a/alebo  tretie osoby vo vzťahu k Dodávateľovi do styku pri plnení podľa tejto Zmluvy. Dodávateľ je povinný poučiť o povinnosti mlčanlivosti svojich zamestnancov a všetky tretie osoby, ak v  mene Dodávateľa budú vykonávať činnosti, alebo sa akýmkoľvek spôsobom budú zúčastňovať na plnení tejto Zmluvy na strane Dodávateľa.

11.Dodávateľ sa zaväzuje bez zbytočného dokladu, potom ako sa o tom dozvedel, písomne informovať Objednávateľa o akýchkoľvek okolnostiach dôležitých pre riadne poskytovanie plnenia a akýchkoľvek okolnostiach, ktoré môžu mať vplyv na plnenie tejto Zmluvy, alebo s plnením tejto Zmluvy súvisia.

**Čl. XI. Záverečné ustanovenia**

1. Meniť a dopĺňať túto Zmluvu je možné len na základe dohody oboch Zmluvných strán, a to vo forme písomných dodatkov k tejto Zmluve v súlade so zák. č. 343/2015 Z. z.

2. Právne vzťahy výslovne neupravené touto Zmluvou sa riadia príslušnými ustanoveniami, najmä nie však výlučne zák. č. 513/1991 Zb. Obchodný zákonník v znení neskorších predpisov, zák. č. 251/2012 Z. z. o energetike a o zmene a doplnení niektorých zákonov v znení neskorších predpisov a ďalšími súvisiacimi právnymi predpismi Slovenskej republiky.

3. Zmluvné strany sa dohodli, že prípadné spory vyplývajúce z plnenia tejto Zmluvy, ak sa Zmluvné strany nedohodnú, bude riešiť vecne a miestne príslušný súd Slovenskej republiky.

4. Zmluva je vyhotovená v dvoch vyhotoveniach, z ktorých každá Zmluvná strana obdrží jedno vyhotovenie.

5. Ak sa niektoré z ustanovení tejto Zmluvy stane nevynútiteľným, alebo neplatným podľa všeobecne záväzných právnych predpisov SR, bude toto ustanovenie neúčinné len do tej miery, do akej je nevynútiteľné, či neplatné. Ďalšie ustanovenia tejto Zmluvy ostávajú naďalej záväzné, platné a účinné. Zmluvné strany sa zaväzujú nahradiť neplatné, alebo neúčinné ustanovenie Zmluvy ustanovením platným a účinným, ktoré svojím obsahom, zmyslom a účelom zodpovedá najlepšie pôvodnému účelu a vôli Zmluvných strán.

6. Neoddeliteľnou súčasťou tejto Zmluvy je :

Príloha č. 1 - Zoznam odberných miest, predpokladaný objem odberu zemného plynu

Prílohe č. 2 - Zoznam subdodávateľov Dodávateľa.

Príloha č. 3 - Doklad o oprávnení podnikať v predmete podnikania plynárenstvo, v rozsahu podnikania: dodávka plynu v súlade so zákonom č. 251/2012 Z. z. o energetike a o zmene a doplnení niektorých zákonov alebo platného povolenia vydaného podľa doterajších predpisov v súlade s ust. § 96 ods 1 zák. č. 251/2012 Z. z. o energetike a o zmene a doplnení niektorých zákonov

Príloha č. 4 - Poistná zmluva zodpovednosti za škodu spôsobenú pri výkone povolania

V Košiciach, dňa ....................... V ......................dňa............................

Objednávateľ : Dodávateľ:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ján Slávik, MBA

 generálny riaditeľ

Univerzitná nemocnica L. Pasteura Košice

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

MUDr. Ľuboslav Beňa, PhD

výkonný riaditeľ pre LPS

Univerzitná nemocnica L. Pasteura Košice

**Príloha č. 1:**  **Zoznam odberných miest, predpokladaný objem odberu zemného plynu**

**Charakteristika odberných miest:** nemocničné budovy

**Predpokladaný počet a charakteristika odberných miest:** uvedený v Tab. č. 1

**Predpokladaný objem odobratého plynu počas obdobia poskytovania služieb:** 23 586 522 kWh

**Celková predpokladaná hodnota zákazky za obdobie poskytovania služieb:** 2 170 301,05 Eur bez DPH

Tabuľka č. 1

|  |  |  |  |  |  |  |
| --- | --- | --- | --- | --- | --- | --- |
| **č.** | **Odberné miesto (názov, adresa)** | **Predpokladaný objem odberu (kWh) od 01.03.2022 do 01.03.2023** | **ČOM** | **POD kód** | **Zaradenie odberu (MO, SO, VO)** | **Zmluvne dohodnuté denné max. m3 (pri SO, VO)** |
|
|
| **1** | Univerzitná nemocnica L. Pasteura Košice | 21 895 720 | SKSPPDIS000930020505 | SKSPPDIS000930020505 | VO | 15 500 |
| Košice JUH, Rastislavova 43 |
| **2** | Univerzitná nemocnica L. Pasteura Košice | 1 439 152 | SKSPPDIS000930020369 | SKSPPDIS000930020369 | VO | 3 000 |
| Košice Západ, Tr. SNP 1 |
| **3** | Univerzitná nemocnica L. Pasteura Košice | 200 | SKDPPDIS000910805812 | SKDPPDIS000910805812 | MO |   |
| Košice JUH, Rastislavova 43 |
| **4** | Univerzitná nemocnica L. Pasteura Košice | 300 | SKDPPDIS000910805813 | SKDPPDIS000910805813 | MO |   |
| Košice JUH, Rastislavova 43 |
| **5** | Univerzitná nemocnica L. Pasteura Košice | 200 | SKDPPDIS000910805814 | SKDPPDIS000910805814 | MO |   |
| Košice JUH, Rastislavova 43 |
| **6** | Univerzitná nemocnica L. Pasteura Košice | 450 | SKDPPDIS000910805815 | SKDPPDIS000910805815 | MO |   |
| Košice JUH, Rastislavova 43 |
| **7** | Univerzitná nemocnica L. Pasteura Košice | 200 | SKDPPDIS000910805816 | SKDPPDIS000910805816 | MO |   |
| Košice JUH, Rastislavova 43 |
| **8** | Univerzitná nemocnica L. Pasteura Košice | 300 | SKDPPDIS000910805819 | SKDPPDIS000910805819 | MO |   |
| Košice JUH, Rastislavova 43 |
| **9** | Univerzitná nemocnica L. Pasteura Košice | 50 000 | SKDPPDIS000910805820 | SKDPPDIS000910805820 | MO |   |
| Košice JUH, Rastislavova 43 |
| **10** | Univerzitná nemocnica L. Pasteura Košice | 200 000 | SKDPPDIS000910805930 | SKDPPDIS000910805930 | MO |   |
| Košice Západ, Tr. SNP 1 |
| **S P O L U** | **23 586 522** |   |   |   |   |

(ďalej len „Tab. č. 1.“)

% odberu za jednotlivé kalendárne mesiace za jeden kalendárny rok

nasledovne:

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Odberné miesto | 01 | 02 | 03 | 04 | 05 | 06 | 07  | 08 | 09 | 10 | 11 | 12 |
| UNLP Košice JUH, Rastislavova 43 | 14% | 13% | 13% | 9% | 6% | 3% | 3% | 3% | 4% | 8% | 11% | 13% |
| UNLP Košice Západ tr. SNP 1 | 2% | 1% | 1% | 0% | 0% | 0% | 0% | 0% | 1% | 21% | 37% | 37% |

Zmluvné strany sa dohodli, že :

a/ predpokladaný objem odberu zemného plynu, tak ako je uvedený v Tab. č. 1., je pre Objednávateľa nezáväzný a bol stanovený pre účely stanovenia predpokladanej hodnoty zákazky pre verejné obstarávanie v zmysle § 6 zák. č. 343/2015 Z. z.,

b/ Dodávateľ bude poskytovať plnenia podľa skutočných potrieb Objednávateľa,

c/ Objednávateľ je oprávnený podľa svojej potreby odobrať menšie, alebo väčšie množstvo zemného plynu, ako je predpokladaný objem odberu uvedený v Tab. č. 1.,

d/ v prípade, že Objednávateľ odoberie menšie množstvo zemného plynu, ako je predpokladaný objem odberu uvedený v Tab. č. 1., Dodávateľovi nevzniká nárok na dodanie takého množstva zemného plynu, ako je predpokladaný objem odberu uvedený v Tab. č. 1.,

 e/ v prípade, že Objednávateľ bude potrebovať odobrať väčšie množstvo zemného plynu, ako je predpokladaný objem odberu uvedený v Tab. č. 1., Dodávateľ plnenie väčšieho množstva zemného plynu, ako je predpokladaný objem odberu uvedený v Tabuľke č. 1. dodá, a to za podmienok dohodnutých v tejto zmluve,

f/ cena plnenia uvedená v čl. V. tejto Zmluvy platí aj v prípade zmeny v objeme odberu zemného plynu, t. j. v prípade odobratia menšieho, alebo väčšieho množstva zemného plynu, ako je predpokladaný objem odberu uvedený v Tab. č. 1.

**Príloha č. 2: Zoznam subdodávateľov Dodávateľa**

Subdodávateľ č. 1.:

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

Subdodávateľ č. 2.:

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |

Subdodávateľ č. 3. :

|  |  |  |
| --- | --- | --- |
| *a/* | *Obchodné meno*  |  |
| *b/* | *Sídlo* |  |
| *c/* | *IČO*  |  |
| *d/* | *Predmet subdodávky* |  |
| *e/*  | *Presný rozsah subdodávky* |  |
| *f/* | *Percentuálny podiel tejto subdodávky z celkového plnenia zmluvy* |  |
| *g/* | *Osoba oprávnená konať za subdodávateľa*  | *Meno a priezvisko :**Adresa pobytu :**Dátum narodenia:**Tel. kontakt:* *E-mail adresa :* |
| *h/* | *Iné*  |  |